लंदन | यह तस्वीर अमेरिका की बहनों हन्नाह और मेरिसा की हैं। दोनों आइस हॉकी खेलती हैं और दक्षिण कोरिया में होने वाले विंटर ओलिंपिक में हिस्सा लेंगी। दिलचस्प बात ये है कि हन्नाह अमेरिका और मेरिसा यूनाइटेड कोरिया की टीम से खेलेंगी। दक्षिण कोरिया में जन्मी मेरिसा जब 4 महीने की थीं तब अमेरिकी कपल ग्रेग और रॉबिन ब्रैंड ने उन्हें गोद लिया था। इसके कुछ महीने बाद हन्नाह का जन्म हुआ। दोनों साथ-साथ खेलती थीं। पर बाद में मेरिसा को अपना खेल कमजोर लगा। उन्हें लगा कि वे अमेरिकी टीम में नहीं चुनी जाएंगी। इसलिए खेल छोड़ दिया। इसके कुछ महीने बाद उन्हें दक्षिण कोरिया से फोन आया कि वे चाहें तो उनकी टीम से खेल सकती हैं। इसके बाद वे कोरिया चली आईं।